פמקה ינסן

פמקה ינסן (בהולנדית: Famke Janssen; נולדה ב-5 בנובמבר 1964) היא שחקנית ודוגמנית הולנדית. היא ידועה בעיקר בזכות תפקידה בסרטי "אקס מן" בתור ג'ין גריי ובסדרת הסרטים של "חטופה" בתור לני מילס.

ביוגרפיה 
פמקה ינסן נולדה באמסטלפיין שבהולנד למשפחה בת שלוש אחיות. ב-1984 היגרה לארצות הברית, ושם היא התחילה קריירת דוגמנות. לפני תחילת קריירת המשחק שלה, היא למדה ספרות באוניברסיטת קולומביה. מלבד הולנדית, ינסן יודעת אנגלית, גרמנית וצרפתית.

קריירה 
בשנת 1992 קיבלה ינסן את תפקידה הראשון בסדרת הטלוויזיה "מסע בין כוכבים: הדור הבא". באותן שנים, היא השתתפה בסרטים: "אבות ובנים" ו"גולדן איי". בשנות האלפיים, היא שיחקה בסרטי "אקס-מן" בתור ג'ין גריי. על תפקידה בסרט היא זכתה בפרס סאטורן. היא שיחקה גם בסרטים: "ציידי המחשבות", "משחקים נסתרים" ו"קוטלי המכשפות".

בשנת 2004 שיחקה בדרמה הקומית "מת על ההספד" בכיכובה של זואי דשנל. ינסן השתתפה בשלושת החלקים של סדרת הסרטים "חטופה" בתור אלינור "לני" מילס, אשתו לשעבר של בריאן מילס (ליאם ניסן).

בשנת 2015 הצטרפה לעונה השנייה של סדרת המתח "המדריך לרוצח" ברשת ABC בכיכובה של ויולה דייוויס בתפקיד עורכת הדין איב רות'לו שמנהלת רומן עם אנאליס קיטינג. 

בשנת 2017 הצטרפה לסדרת הבת של "הרשימה השחורה", "הרשימה השחורה גאולה" בתפקיד סוזן "סקוטי" הלסטד, אימו של טום קין.

חיים אישיים 
כיום היא נשואה לטום ויליאמס. הם גרים בניו יורק.

ינסן היא גם שגרירה של רצון טוב לארגון UNODC.

פילמוגרפיה

קולנוע

טלוויזיה 
 מסע בין כוכבים: הדור הבא (1992) - קאמאלה
 מלרוז פלייס (1994) - דיאן אדמסון
 הטמאים (1994) - קליאו
 אלי מקביל (2001-2000) - ג'יימי 
 ניפ/טאק (2010-2004) - איב מור
 המלוק גרוב (2015-2013) - אוליביה גודפרי
 המדריך לרוצח (2019-2015) - איב רות'לו
 סופרמנשן (2015) - פרו מנטיס (דיבוב) 
 רובוט צ'יקן (2016) - ג'ין גריי (דיבוב) 
 הרשימה השחורה (2018-2016) - סוזן הרגרייב
 הרשימה השחורה: גאולה (2017) - סוזן הרגרייב
 כשהם רואים אותנו (2019) - ננסי ריאן
פשע במעגל סגור (2019) - ג'סיקה מאלורי
Long Slow Exhale (2022) - ד"ר מלינדה בלינגסטון

קישורים חיצוניים 

שחקניות קולנוע וטלוויזיה הולנדיות
דוגמניות הולנדיות
נערות בונד
בוגרות אוניברסיטת קולומביה
אל-הוריות
מהגרות מהולנד לארצות הברית
הולנדיות שנולדו ב-1964
הולנדים שנולדו ב-1964
זוכות פרס סאטורן לשחקנית משנה בקולנוע